|  |  |
| --- | --- |
|  | PRITARTA  Joniškio rajono savivaldybės  administracijos direktoriaus  2020 m. balandžio 16 d. įsakymu Nr. A-384 |
|  |  |

**JONIŠKIO ALGIMANTO RAUDONIKIO MENO MOKYKLOS**

**2020–2022 M. STRATEGINIS VEIKLOS PLANAS**

**I SKYRIUS**

**ĮVADAS**

1. Joniškio Algimanto Raudonikio meno mokyklos (toliau – Mokykla) 2020-2022 m. strateginio plano tikslas (toliau – plano) – užtikrinti efektyvų Mokyklos darbą, gerinti ugdymo ir mokymosi kokybę, telkti mokyklos bendruomenę sprendžiant aktualias ugdymo problemas, numatyti mokyklos veiklos prioritetus ir pokyčius 2020-2022 m. laikotarpiui.
2. Planas parengtas vadovaujantis pagrindiniais švietimą reglamentuojančiais dokumentais: Valstybės pažangos strategija „Lietuvos pažangos strategija „Lietuva 2030“, Lietuvos Respublikos Švietimo įstatymu, Valstybinės švietimo strategijos 2013-2022 metų nuostatomis, Lietuvos Respublikos vyriausybės Neformaliojo vaikų švietimo koncepcija, kitais Lietuvos Respublikos švietimo ir mokslo ministro įsakymais patvirtintais dokumentais, teisės aktais, Joniškio rajono savivaldybės 2019-2021 m. strateginiu veiklos planu, mokyklos nuostatais, mokyklos bendruomenės narių pasiūlymais.
3. Plano projektą parengė Joniškio Algimanto Raudonikio meno mokyklos direktoriaus 2019 m. gruodžio 2 d. įsakymu Nr. V-134 patvirtinta plano projekto rengimo darbo grupė.

**I SKYRIUS**

**BENDROSIOS NUOSTATOS**

1. 1965 m. Joniškio 2-osios vidurinės mokyklos patalpose įsikūrė Vaikų muzikos mokykla. Nuo 1991m. mokykla persikėlė į naujas patalpas, kur veikia iki šiol (Vilniaus g.14, Joniškyje). 1988 m. atidaromas Dailės skyrius, 1989 m. muzikos mokyklos filialas Žagarėje, (Jaunimo g. 3, Žagarėje, Joniškio raj.) 1993 m. Choreografijos skyrius. Nuo 1995 m. buvusi Vaikų muzikos mokykla pavadinta Joniškio meno mokykla. 2003 m. atidarytas Joniškio meno mokyklos Žagarės filialo Dailės skyrius, 2012 m. – Joniškio meno mokyklos Žagarės filialo Lėlių teatro skyrius. 2012 m. Joniškio meno mokyklai suteiktas kraštiečio, kompozitoriaus, Joniškio miesto garbės piliečio Algimanto Raudonikio vardas. 2015 m. atidarytas Joniškio Algimanto Raudonikio meno mokyklos atviras jaunimo centras (Miesto aikštė 4, Joniškyje). Nuo 2001 m. mokyklai vadovauja direktorius Vitolis Žukas.

5.Mokyklos steigėjas – Joniškio rajono savivaldybė. Mokyklos veiklą koordinuoja Joniškio rajono savivaldybės administracijos Švietimo, kultūros ir sporto skyrius. Mokykla su savo skyriais yra neformaliojo vaikų švietimo ir formalųjį švietimą papildanti ugdymo įstaiga. Vadovaujantis ŠMSM rekomendacijomis „Dėl meninio formalųjį švietimą papildančio ugdymo programų rengimo ir įgyvendinimo patvirtinimo“ nuostatomis ir mokykloje patvirtintu ugdymo planu, vykdomos formalųjį švietimą papildančios pradinio ir pagrindinio muzikos, choreografijos, dailės ugdymo ir teatro (su lėlėmis) programos ir neformaliojo ugdymo programos: ankstyvojo meninio ugdymo, išplėstinio meninio ugdymo, mėgėjų meninio ugdymo programos. Mokiniams, baigusiems formalųjį švietimą papildančio pradinio ir pagrindinio ugdymo programas, išduodamas Švietimo ir mokslo ministerijos nustatytos formos neformaliojo vaikų švietimo pažymėjimas.

1. Mokinių skaičius mokykloje:

|  |  |  |  |  |  |  |
| --- | --- | --- | --- | --- | --- | --- |
|  | 2017-01-01 | 2017-10-01 | 2018-01-01 | 2018-10-01 | 2019-01-01 | 2019-10-01 |
| ***Bendras mokinių skaičius***  Iš jų : | **351** | **384** | **400** | **410** | **404** | **402** |
| Muzikos skyriuje | 138 | 155 | 155 | 149 | 148 | 158 |
| Ankstyvasis muzikinis ugdymas | 22 | 8 | 9 | 16 | 9 | 6 |
| Choreografijos skyriuje | 14 | 12 | 12 | 20 | 18 | 31 |
| Ankstyvasis Choreografijos ugdymas | 45 | 40 | 67 | 57 | 54 | 49 |
| Dailės skyriuje | 70 | 71 | 67 | 78 | 78 | 83 |
| Ankstyvasis dailės ugdymas | 29 | 45 | 56 | 60 | 64 | 44 |
| Žagarės filiale Dailės skyriuje | 22 | 19 | 19 | 21 | 20 | 26 |
| Žagarės filiale Ankstyvasis dailės ugdymas | - | 7 | 7 | - | - | - |
| Žagarės filiale Muzikos skyriuje | 34 | 38 | 37 | 43 | 43 | 36 |
| Žagarės filiale  Ankstyvasis muzikinis ugdymas | - | - | - | - | - | 4 |
| Žagarės filiale Teatro skyriuje | 8 | 9 | 7 | 6 | 6 | 5 |
| Žagarės filiale Ankstyvasis teatro ugdymas | - | 7 | 7 | - | - | - |

**III SKYRIUS**

**IŠORĖS ANALIZĖ**

1. **Politiniai veiksniai.** Mokykla savo veiklą grindžia Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Joniškio rajono savivaldybės tarybos sprendimais, Joniškio rajono savivaldybės administracijos direktoriaus įsakymais, mokyklos nuostatais ir kitais teisės aktais. Mokykla, planuodama ir vykdydama veiklą, vadovaujasi Valstybine švietimo 2013–2022 m. strategija, Joniškio rajono savivaldybės 2019–2021 m. strateginiu veiklos planu.
2. **Ekonominiai veiksniai.** Mokykla – Joniškio rajono savivaldybės biudžetinė įstaiga. Mokyklos lėšas sudaro savivaldybės biudžeto lėšos, biudžetinės įstaigos pajamos (mokestis už mokslą, pajamos už atsitiktines paslaugas), specialioji tikslinė dotacija (mokinio krepšelio finansavimas), gyventojų pajamų mokesčio parama (2 proc.), projektinės lėšos.
3. **Socialiniai veiksniai.** Sudėtinga šalies socialinė ir ekonominė padėtis sąlygoja visuomenės kultūrinių, dvasinių ir ypač dorovinių vertybių nuosmukį. Nuo to labai priklauso ir socialinė vaikų ir jaunimo situacija. Meno mokyklos ne tik ugdo vaikų kūrybiškumą, menines galias, bet ir atlieka patyčių, nusikalstomos veikos, priklausomybių kt. prevencines funkcijas. Mokyklos veiklai įtaką daro nepalanki demografinė padėtis rajone. Dėl mažėjančio gyventojų skaičiaus ir emigracijos, mažėja ir mokyklinio amžiaus vaikų skaičius. Taip pat pastebimas mažesnis tėvų domėjimasis mokyklos veikla. Plečiantis mokymosi visą gyvenimą idėjoms, atsiranda daugiau vyresnio amžiaus mokinių, kurie norėtų tobulinti savo menines kompetencijas ir mokytis pagal mėgėjų meninio ugdymo programas.
4. **Technologiniai veiksniai.** Informacinės ir komunikacinės technologijos ir jų panaudojimas – ugdymo modernizavimo sėkmės garantas. IKT naudojama dokumentų ir duomenų bazėms tvarkyti, palaikomas ryšys su mokyklos bendruomenės nariais, socialiniais partneriais bei įvairiomis institucijomis. Dalis mokytojų veiksmingai jas panaudoja įvairių renginių, pamokų metu. Joniškio Algimanto Raudonikio meno mokykloje įrengta muzikos – dailės istorijos klasė. Mokykloje yra 32 kompiuteriai, 3 vaizdo projektoriai. Ši įranga naudojama renginių, mokytojų posėdžių, seminarų metu. Informacijos ir komunikacijos technologijos turi padėti mokiniui tenkinti ugdymo poreikius ir gauti norimas žinias. Informacinis raštingumas tampa neatsiejama kiekvieno piliečio lavinimo dalimi. Svarbu šiuolaikinės informacines technologijas paversti efektyvia priemone, sudarant galimybes visiems įgyti deramą informacinį raštingumą.

**IV SKYRIUS**

**VIDAUS SITUACIJOS ANALIZĖ**

1. **Teisinė bazė.**

Mokykla savo veiklą organizuoja vadovaudamasi Lietuvos Respublikos įstatymais, LR Švietimo įstatymu, LR neformalaus suaugusiųjų švietimo įstatymu, LR Jaunimo politikos pagrindų įstatymu, Socialinių paslaugų katalogu, Neformaliojo vaikų švietimo koncepcija, Neformaliojo vaikų švietimo ir jo teikėjų veiklos kokybės užtikrinimo metodika, Joniškio rajono savivaldybės tarybos sprendimais, mero potvarkiais, administracijos direktoriaus įsakymais, mokyklos nuostatais ir kt. teisės aktais.

1. **Organizacinė struktūra.**

Mokyklos administraciją sudaro: direktorius, direktoriaus pavaduotojas ugdymui, direktoriaus pavaduotojas užklasinei veiklai, vyr. buhalterė, sekretorė.

Mokykloje veikia šios savivaldos institucijos: Mokyklos taryba, Profesinė sąjunga, Mokytojų taryba, metodiniai būreliai.

1. **Žmogiškieji ištekliai.**

Mokykloje dirba 13 nepedagoginių darbuotojų ir 30 pedagogų, iš jų: 1 mokytojas ekspertas, 6 mokytojai metodininkai, 19 vyresniųjų mokytojų, 4 mokytojai. Neatestuotų mokytojų nėra. Aukštąjį išsilavinimą turi 23 pedagogai, aukštesnįjį išsilavinimą – 7 pedagogai.

Mokytojų pedagoginio darbo stažo vidurkis – 26 metai, amžiaus vidurkis – 51 metai.

1. **Finansiniai ir materialiniai ištekliai.**

Pagrindiniai Joniškio Algimanto Raudonikio meno mokyklos lėšų šaltiniai:

* Mokinio krepšelio lėšos neformaliajam švietimui.
* Savivaldybės biudžeto lėšos.
* Labdaros, rėmėjų lėšos.
* Biudžetinės įstaigos pajamos (mokestis už mokslą, pajamos už atsitiktines paslaugas).
* Projektinės lėšos.

1. **Planavimo sistema**

Planavimo struktūrą sudaro: mokyklos strateginis veiklos planas, metinis veiklos planas, mokyklos ugdymo planas, ugdymo turinio planai ir programos, metodinių būrelių planai, mokytojų atestacijos perspektyvinė programa, Mokyklos tarybos planai. Planams sukurti sudaromos darbo grupės (ugdymo planui, strateginiam planui, metinės veiklos planui), o atskirais atvejais pasiūlymai ir idėjos planams teikiami įvairių susirinkimų ir pasitarimų metu. Planai ir programos derinami, siekiama dermės tarp įvairių planų tikslų ir uždavinių.

1. **Apskaitos sistema.**

Apskaita vedama pagal biudžetinių įstaigų buhalterinės apskaitos organizavimo taisykles, patvirtintas LR Finansų ministro įsakymu. Apskaitą vykdo mokyklos vyriausiasis buhalteris. Mokykla naudoja kompiuterizuotą buhalterinės apskaitos vedimą su tinkama kompiuterine programa „ LABBIS“.

1. **Ryšių sistema.**

Mokykla, siekdama užtikrinti efektyvią mokyklos veiklos viešinimo sistemą, skelbia informaciją socialiniuose tinkluose, mokyklos interneto svetainėje [www.raudonikis.lt](http://www.raudonikis.lt), mokyklos informaciniuose stenduose, spaudoje.

Mokykloje yra 28 kompiuteriai, kurie turi internetinį ryšį.

1. **Įsivertinimo ir kontrolės sistema**

Mokyklos veiklą vertina direktorius, pavaduotojai bei metodinių būrelių pirmininkai stebėdami pamokas, dalyvaudami akademiniuose atsiskaitymuose, perklausose, peržiūrose, egzaminuose, koncertuose.

**V. MOKYKLOS SITUACIJOS (SSGG) ANALIZĖ**

|  |  |  |  |
| --- | --- | --- | --- |
|  | **Stiprybės** |  | **Silpnybės** |
| 1.  2.  3.  4.  5.  6. | Mokykloje dirba kompetentingų mokytojų kolektyvas.  Puikūs ugdytinių pasiekimai respublikiniuose, tarptautiniuose konkursuose, festivaliuose, parodose.  Mokykla miesto centre.  Platus meninės veiklos pasirinkimo spektras, mokoma 4 menų (muzika, dailė, choreografija, teatras.  Sudaromos sąlygos mokytis įvairaus amžiaus vaikams.  Suaugusiųjų mokymas. | 1.  2.  3.  4.  5.  6.  7.  8.  9. | Nepakankama valstybės ir savivaldybės politikos įgyvendinimo dermė.  Dalies mokytojų motyvacijos stoka.  Nepakankamas dėmesys iniciatyvių ir pasiekusių puikių rezultatų mokytojų ir mokinių skatinimui.  Stokojama mokinių mokymosi motyvacijos.  Trūksta projektų rengimo patirties.  Nepakankamas IKT naudojimas pamokose.  Nepakankamas tėvų ir mokyklos bendradarbiavimas.  Nėra bendradarbiavimo tarp skyrių.  Senas Žagarės filialo mokyklos pastatas, kurį reikia renovuoti. |
|  | **Galimybės** |  | **Grėsmės** |
| 1.  2.  3.  4.  5.  6.  7.  8. | Moksleivių motyvacijos skatinimas.  Ugdymo turinio individualizavimas ir diferencijavimas .  Moksleivių skatinimas dalyvauti meninės raiškos kolektyvuose.  Bendradarbiavimo su tėvais ir socialiniais partneriais plėtojimas ir kryptingas bendrų tikslų siekimas.  Projektinės veiklos teikiamų galimybių išnaudojimas.  Papildomų lėšų pritraukimas.  Geresnio mikroklimato kūrimass. | 1.  2.  3.  4.  5. | Valstybės vykdoma ugdymo turinio finansavimo politika neužtikrina mokymosi aplinkos vystymo.  Demografinė situacija, migracija.  Vis didėjantys mokinių mokymosi krūviai bendrojo ugdymo mokyklose gali turėti įtakos mokinių skaičiaus mažėjimui.  Mažėjantis atskirų specialybių populiarumas.  Konkurencija tarp popamokinę veiklą vykdančių institucijų. Didelė kitų veiklų pasiūla rajone (būreliai, laisvieji mokytojai).  Senstantis pedagogų kolektyvas. |

**VI. MOKYKLOS STRATEGIA**

1. **Vizija.** Menas mumyse – menas pasaulyje!
2. **Misija.** Teikti kryptingą meninį ugdymą, atskleisti mokinio gabumus ir formuoti praktinius įgūdžius. Ugdyti savo krašto pilietį, tautinės kultūros papročių ir tradicijų puoselėtoją ir tęsėją.
3. Atsižvelgiant į vidaus ir išorės aplinkos veiksnius bei mokyklos stiprybes, silpnybes, galimybes ir grėsmes, 2020-2022 m. svarbu:

21.1. Perteikiant skirtingo turinio ir apimties meninio ugdymo programas, kūrybiškai taikyti šiuolaikiškų ugdymo metodų įvairovę ugdymo procese.

21.2. Siekiant mokytojo, kaip kūrybiškumo skatintojo ugdymo procese vaidmens stiprinimo, didinti kryptingos ir tikslingos mokytojų kvalifikacijos tobulinimo galimybes.

21.3. Atrasti naujų, patrauklių mokyklos reprezentavimo, informacijos sklaidos formų.

21.4. Įgyvendinant Mokyklos strateginio plano tikslus ir uždavinius, dalinantis idėjomis ir patirtimi, telkti mokinių, mokytojų ir tėvų bendruomenę, mokyklos socialinius partnerius bendrai kūrybinei partnerystei.

21.5. Ieškoti papildomų finansavimo šaltinių.

1. Strategijos įgyvendinimo veiksmai:

|  |  |  |  |  |
| --- | --- | --- | --- | --- |
| 1. **UGDYMO(SI) PROCESO KOKYBĖS TOBULINIMAS** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| 1. Siekti lankstaus ir tikslingo įvairių gabumų mokinių individualaus ugdymo. | 1. Tirti ir analizuoti mokinių poreikius. | Kasmet | Direktorius,  Direktoriaus pavaduotojas ugdymui,  Metodinių būrelių pirmininkai,  Mokytojai | Optimaliai realizuojami ugdymo planai.  Iki 50 proc. mokytojų labiau diferencijuos ir individualizuos ugdymo programas, jos labiau atitiks mokinių poreikius ir jų gebėjimus, tenkins jų lūkesčius.  Pagerės iki 40 proc. mokinių mokymosi rezultatai.  5 proc. padaugės mokinių, kurie dalyvaus konkursuose, festivaliuose. |
| 2. Pritaikyti individualizuotas programas, atsižvelgiant į ugdytinių individualius gebėjimus. |
| 3. Atsižvelgiant į mokinių mokymosi poreikius ir stilius, parinkti pamokoje tinkamus metodus. |
| 4. Skatinti mokytojus rengti moksleivius konkursams, festivaliams. |
| 2. Užtikrinti individualią kiekvieno mokinio pasiekimų pažangą. | 1. Mokinių pasiekimų ir pažangos analizė ir vertinimo tobulinimas. | 2020-2022 | Direktorius,  Direktoriaus pavaduotojas ugdymui,  Metodinių būrelių pirmininkai,  Mokytojai | Inovatyvių ugdymo metodų dėka pamokos taps patrauklesnės ir įdomesnės, atsispindės mokinių kūrybiniai gebėjimai, saviraiška.  Iki 50 proc. mokinių daugiau mokysis savarankiškai, pasitikėdami savo jėgomis, įsivertindami savo pasiekimus ir keldami asmeninius tikslus.  Didės mokinių motyvacija, padaugės iki 20 proc. mokinių, kurie patirs sėkmę ugdymo(si) procese. |
| 2. Ieškoti ugdymosi motyvacijos skatinimo būdų. |
| 3. Skatinti mokytojus domėtis naujausiais ugdymo metodais ir juos taikyti praktinėje veikloje. |
| 4. Ugdyti mokinių mokymosi mokytis kompetenciją, panaudojant grįžtamąjį ryšį ir skatinant dažnesnį įsivertinimą pamokose, mokymąsi bendradarbiaujant ir keliant asmeninius tikslus. |
| 5. Organizuoti netradicinio ugdymo dienas, skatinant mokinių kūrybiškumą ir saviraišką. |
| 3. Plėtoti mokytojų kompetencijas. | 1. Sudaryti sąlygas ir skatinti kryptingai dalyvauti seminaruose, kursuose, mokymuose. | 2020-2022 | Direktorius,  Direktoriaus pavaduotojas ugdymui,  Metodinių būrelių pirmininkai,  Mokytojai | Iki 80 proc. mokytojų kels kvalifikaciją seminaruose, kursuose, mokymuose.  Kiekvienas mokytojas per metus praves bent 1 atvirą ar integruotą pamoką..  Per metus bus organizuojama bent 1 metodinė diena, kurioje mokytojai parengs ir skaitys 3-5 metodinius pranešimus.  Ne mažiau kaip 50 proc. mokytojų seminaruose, mokymuose gautomis žiniomis dalinsis su kolegomis.  Augs mokytojų dalykinė kompetencija, gerės ugdymo proceso kokybė.  Gerės ir plėsis metodinių būrelių veikla. |
| 2. Tobulinti pamokos vadybą. |
| 3. Organizuoti atviras, integruotas veiklas, skatinant gerosios patirties sklaidą. |
| 4. Aktyvinti metodinių būrelių veiklą, įtraukiant kitų rajonų mokytojus |
| 5. Skatinti mokytojų tarp dalykinį bendradarbiavimą. |
| 4. Naudoti įvairių edukacinių ir virtualių aplinkų teikiamas galimybes ugdymo procese. | 1. Planingai diegti IT teorinėse pamokose. | 2020-2022 | Direktorius,  Direktoriaus pavaduotojas ugdymui,  Metodinių būrelių pirmininkai,  Mokytojai | Modernių priemonių naudojimas turės teigiamą įtaką teorinių dalykų mokymosi motyvacijai, gerės ugdymo(si) rezultatai.  Elektroninio dienyno dėka informacija efektyviau ir greičiau pasieks mokytojus, mokinius ir tėvus.  Ne mažiau kaip 70 proc. tėvų domėsis vaikų ugdymo klausimais, mokyklos veikla. |
| 2. Pereiti prie elektroninio dienyno. |
| 5. Taikyti įvairesnes bendravimo ir bendradarbiavimo su tėvais formas. | 1. Įtraukti tėvus į mokyklos veiklos planavimą, organizavimą ir įgyvendinimą. |
| 2. Tobulinti tėvų ir mokytojų bendradarbiavimą padedant vaikams mokytis. |
| 1. **MENINĖS ŠVIETĖJIŠKOS VEIKLOS PLĖTOJIMAS** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| 1. Aktyvinti meninę – koncertinę veiklą. | 1. Plėsti koncertinį repertuarą. | Kasmet | Direktorius,  Direktoriaus pavaduotojas ugdymui,  Direktoriaus pavaduotojas užklasinei veiklai,  dalykų mokytojai | Bus tenkinami mokinių saviraiškos, miesto bendruomenės kultūriniai poreikiai, įgyjama praktinės - koncertinės patirties. Bus suorganizuotos bent 7 parodos, sudalyvauta bent 40 koncertų, renginių. |
| 2. Organizuoti meninę – koncertinę veiklą mokykloje ir miesto erdvėse. |
| 3. Rengti projektus. |
| 4. Skatinti naujų meninių kolektyvų kūrimąsi ir plėtoti jau esančių kolektyvų veiklą. |
| 2. Puoselėti mokyklos senąsias tradicijas ir kurti naujas. | 1. Užtikrinti mokyklos organizuojamų tradicinių renginių tęstinumą. | 2020-2022 | Direktorius,  Direktoriaus pavaduotojas užklasinei veiklai,  dalykų mokytojai | Renginiuose dalyvaus 90 proc. mokinių. Mokyklos organizuojamoje veikloje lankysis 80 proc. tėvų.  Per metus organizuoti 2-3 edukacines išvykas į teatrą, parodas, koncertus.  Aktyvės mokyklos kultūrinis gyvenimas, tradiciniai ir nauji renginiai tenkins moksleivių poreikį muzikuoti, įgyti naujų patirčių. Plėsis mokinių meninis akiratis, stiprės mokyklos įvaizdis. |
| 2. Skatinti mokytojų iniciatyvas dėl naujų renginių, tradicijų kūrimo. |
| 3. Organizuoti mokinių užimtumą rudens, žiemos ir pavasario atostogų metu, vykdant nepamokines veiklas. |
| 3. Rengti bendrus projektus, akcijas, renginius su kitomis švietimo ir kultūros institucijomis | 1. Vykdyti bendrus projektus su socialiniais partneriais. | 2020-2022 | Direktorius,  Direktoriaus pavaduotojas užklasinei veiklai,  dalykų mokytojai | Padaugės 10 proc. mokinių, kurie dalyvaus vykdomuose projektuose.  Vyks gerosios patirties, kultūros sklaida.  Respublikinių renginių organizavimas turės teigiamą įtaką mokyklos įvaizdžio formavimui, naujų socialinių partnerių įsigijimui. |
| 2. Organizuoti respublikinius konkursus, festivalius. |
| 1. **SAUGIOS IR PATOGIOS APLINKOS KŪRIMAS** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| 1. Gerinti mokyklos instrumentarijų. | 1. Įsigyti kokybiškų muzikos instrumentų. | 2020-2022 | Direktorius, metodinių būrelių pirmininkai | Kokybiški muzikos instrumentai leis pasiekti geresnių ugdymo ir muzikavimo rezultatų, plėsis mokomasis ir koncertinis repertuaras. Kasmet įsigyti ne mažiau kaip 2 naujus muzikos instrumentus.  3 proc. padaugės metodinių mokymo priemonių. |
| 2. Ištirti poreikį ir papildyti kabinetus metodinėmis priemonėmis. |
| 2. Rūpintis mokyklos veiklos istorija. | 1. Paruošti stendą su kompozitoriaus A. Raudonikio gyvenimo nuotraukomis, reikšmingais biografijos faktais ir jo kūryba. | 2020 m. | Direktorius, Direktoriaus pavaduotojas užklasinei veiklai, Metodinių būrelių pirmininkai, Dailės skyriaus mokytojai | Surinkta medžiaga apie Joniškio krašto kompozitorių A. Raudonikį leis mokiniams geriau susipažinti su jo gyvenimo ir vokalinės bei instrumentinės kūrybos ypatumais.  Mokyklos veikla atsispindės foto – video medžiagoje. |
| 2. Kaupti renginių foto – video medžiagos archyvą. | Nuolat |
| 3. Skleisti informaciją apie mokyklos veiklą. | 1.Reguliariai atnaujinti informaciją mokyklos internetinėje svetainėje, socialiniuose tinkluose, žiniasklaidoje. | Nuolat | Direktoriaus pavaduotojas užklasinei veiklai, Metodinių būrelių pirmininkai,  Mokytojai | Visuomenė ir mokyklos bendruomenė bus išsamiai supažindinta su mokyklos veikla.  Parengti iki 10 straipsnių žiniasklaidai, viešinant mokyklos veiklą. |
| 2.Apipavidalinti mokyklos stendus informatyvia medžiaga. |
| 1. **ATVIRO JAUNIMO CENTRO VEIKLA** | | | | |
| **Uždaviniai** | **Veiksmai, priemonės** | **Įvykdymo terminai** | **Atsakingi asmenys** | **Laukiami rezultatai** |
| Atviras darbas su jaunimu. | Sieksime ugdyti jaunų žmonių asmenines ir socialines kompetencijas, padėti jauniems žmonėms aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jauno žmogaus gyvenimo pokyčius. | Kasmet | Visi AJC darbuotojai | Jaunimas motyvuojamas dalyvauti jo interesus atitinkančioje veikloje, skatinamas tobulėti, ugdyti darbo rinkai reikalingus įgūdžius Jaunimas sužinos daugiau apie Atviro jaunimo centro veiklą, turės galimybę įsitraukti ir atsiskleisti įvairiose veiklose, gerinti socialinius įgūdžius, dirbti komandoje bei praplėsti draugų ratą. |
| Jaunimo poreikių tyrimas ir įvairių, jiems aktualių užsiėmimų pasiūla. | Sukurti jaunimo apklausą ir apibendrinti jos rezultatus. Svarbu žinoti kokių užsiėmimų jaunimas nori ir tai jiems siūlyti. | Kasmet | Visi AJC darbuotojai | Apklausų rezultatai atsispindės ilgalaikėse bei trumpalaikėse Atviro jaunimo centro veiklose. |
| Nemotyvuoto ir motyvuoto jaunimo, įvairių jaunimo grupių integracija į centro veiklas. | 1. Įtraukti į veiklas kuo daugiau įvairesnio jaunimo  2. Projekto „JUDAM“ vykdymas. | 2020 m.,  2021 m. | Visi AJC darbuotojai, JGI koordinatorės | 1. Veiklos parenkamos pagal kiekvieno lankytojo poreikius, tai lemia NEET įsitraukimą.  2. NEET jaunuoliams bus suteiktos projekte numatytos paslaugos, bus vykdoma savanorystė ir pameistrystės, samdomi siauros srities specialistai, suteikta palydėjimo paslauga. |
| Mainų, tarptautinių ir kitų projektų rengimas. | Rengti naujus projektus, ieškoti rėmėjų. Tęsti „Europos solidarumo korpuso“ projekto veiklas | Kasmet | Visi AJC darbuotojai | Gautas papildomas finansavimas padeda efektyvinti centro veiklą. Tarptautiniai projektai leidžia susipažinti su kolegomis iš kitų šalių, pažinti kitas kultūras, plėsti akiratį, tobulinti užsienio kalbas.  Priimti po 2 tarptautinius savanorius iki 2021 m. |
| Spręsti žmonių su negalia, vaikų, jaunimo ir vyresnio amžiaus žmonių, kuriems gresia socialinė atskirtis integraciją ir gerinti socialinių paslaugų kokybę. | Įgyvendinti LAT-LT Intereg projektą „Improvement of Quality and Accessibility  of Social Services in Mid-Baltic Region“. | 2020 m. | Direktorius, visi AJC darbuotojai | Sukurtas bendradarbiavimo tinklas, gerinama infrastruktūra ir įranga, organizuojamos stovyklos leis teikti kokybiškesnes paslaugas socialinės atskirties ir žmonėms su negalia. |
| Vasarą organizuojamos stovyklos, mugės, sąskrydžiai. | Ieškoti lėšų renginiams. | Kasmet | Visi AJC darbuotojai | Jaunimas sužinos daugiau apie Atviro jaunimo centro veiklą, turės galimybę įsitraukti ir atsiskleisti įvairiose veiklose, gerinti socialinius įgūdžius, dirbti komandoje bei praplėsti draugų ratą. |

**VII. PLANO STEBĖSENOS SISTEMA**

1. Mokyklos strateginis veiklos planas peržiūrimas ir koreguojamas ne rečiau kaip kartą per metus, pasikeitus teisės aktams. Kiekvienų mokslo metų pradžioje sudaromas naujas mokyklos metinis veiklos planas, kuris derinamas su mokyklos strateginiu planu.
2. Už strateginio plano vykdymo priežiūrą atsakingas mokyklos direktorius, plano koregavimą ir pataisas vykdo direktoriaus įsakymu sudaryta strateginio plano peržiūrėjimo ir patikslinimo darbo grupė, kuri pristato strateginio plano įgyvendinimo rezultatus pagal šią lentelę:

|  |  |  |
| --- | --- | --- |
| I. Tikslas: |  | |
| I. Uždavinys: |  | |
| Priemonės | Planuotas rezultatas | Pasiektas rezultatas |
| 1. |  |  |
| 2. |  |  |
| Išvados/pastabos/rekomendacijos |  | |

Po metinio strateginio plano įgyvendinimo peržiūrėjimo ir įvertinimo strateginis planas, jo tikslai, uždaviniai, įgyvendinimo priemonės gali būti keičiami arba koreguojami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos

2020 m. kovo 24 d. posėdžio

protokoliniu nutarimu Nr.3